บสย. พักชำระค่าธรรมเนียม 6 เดือน ช่วย SMEs 11 จังหวัดภาคใต้
บสย. เร่งเยียวยาผู้ประกอบการ SMEs 11 จังหวัดภาคใต้ที่ได้รับผลกระทบจากอุทกภัย ออกมาตรการพักชำระค่าธรรมเนียมค้ำประกัน 6 เดือน


11 ธ.ค. 2563

ดร.รักษ์ วรกิจโภคาทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า จากกรณีพื้นที่ 11 จังหวัดภาคใต้ได้เกิดภัยพิบัติจากเหตุการณ์น้ำท่วมอย่างหนัก ส่งผลกระทบต่อผู้ประกอบการ SMEs ลูกค้า บสย.จึงได้ออกมาตรการเร่งด่วนยืดพักชำระค่าธรรมเนียมค้ำประกันนาน 6 เดือน เพื่อบรรเทาความเดือดร้อน สำหรับลูกค้า บสย. ที่มีคุณสมบัติเข้าข่ายได้รับการช่วยเหลือการพักชำระค่าธรรมเนียม ระยะเวลา 6 เดือน จะต้องเป็นลูกค้า บสย. ที่ได้รับผลกระทบจากสถานการณ์อุทกภัยในพื้นที่ภาคใต้ 11 จังหวัด ได้แก่
1.จังหวัดชุมพร
2.จังหวัดสุราษฎร์ธานี
3. จังหวัดกระบี่
4. จังหวัดนครศรีธรรมราช
5. จังหวัดตรัง
6. จังหวัดพัทลุง
7. จังหวัดสตูล
8. จังหวัดสงขลา
9. จังหวัดปัตตานี
10.จังหวัดยะลา
11.จังหวัดนราธิวาส
สามารถติดต่อเจ้าหน้าที่ บสย.สำนักงานเขตภาคใต้จังหวัดสงขลา และ จังหวัดสุราษฎร์ธานี เพื่อกรอกแบบฟอร์มคำขอ หรือ ติดต่อ บสย. Call center โทร. 02 – 890-9999 ระหว่างวันที่ 14 ธันวาคม 2563 ถึงวันที่ 31 มกราคม 2564